། །ཐེ་རང་བཅིངས༞ །དགྲ་ལ་གྲི་འཐབ་གཏོང་མཛད་པའི། །བཙན་རྒོད་རྣམས་ཀྱིས་བཅིངས་པ༞ །དགྲ་ལ་ཕུང་བརྡལ་གཏོང་བྱེད་པའི། བི་ན་ཡ་ཀས༞ །དགྲ་ལ་ཕུང་གསུམ་གཏོང་བྱེད་པའི། །ཡམ་ཤུད་དམར་པོས་བཅིངས་པ༞ །དགྲ་བོ་ཐུན་གྱིས་བསད་མཛད་པའི། །མགྱོགས་བྱེད་ནག་པོས༞ །དགྲ་ལ་ཀླུ་ནད་བཏང་བའི་ཕྱིར། །ཀླུ་བདུད་མགོ་དགུས་བཅིངས༞ །དགྲ་ལ་མཛེ་ནད་གཏོང་བའི་ཕྱིར། །ཡཀྵ་ནག་མོས༞ །དེ་ལ་སོགས་ཏེ་ལྷ་སྲིན་གྱི། །གཏད་ཁྲམ་མནན་གཟེར་ཐམས་ཅད་འཁྲུ། །ཕྱི་ཁྲུས་དུང་ལས་དཀར་བ་དང་། །ནང་ཁྲུས་མཆོང་ལས་དམར་གྱུར་ཅིག །བྱད་ལྟེམས་ཉེས་ཚོགས་བྱང་གྱུར་ཅིག །ཨོཾ་ཀཱ་ཡ་ཀྵ་ཡ་བཛྲ་ཚིནྡྷ་ཚིནྡྷ། ཤིནྟ་ཤིནྟ་ཤག་བྱེར། ཡར་ཡར་སྟཾ་བྷ་ཡ་བྱེར། ཛཾ་བྷ་ཡ་བྱེར། མོ་ཧ་ཡ་བྱེར། ཡ་བཟློག་བྷྱོཿ ཨཱཿཝཱཀ་ཀྵ་ཡ། བཛྲ་ཚིནྡྷ་ཚིནྡྷ། ཤིནྟ་ཤིནྟ་ཤག་བྱེར། ཡར་ཡར་སྟཾ་བྷ་ཡ་བྱེར། ཛཾ་བྷ་ཡ་བྱེར། མོ་ཧ་ཡ་བྱེར། ཡ་བཟློག་བྷྱོཿ ཧཱུྃ་ཙིཏྟ་ཀྵ་ཡ། བཛྲ་ཛི་ཧན། ཚིནྡྷ་ཚིནྡྷ། ཤནྟི་ཤིནྟ་ཤག་བྱེར། ཡར་ཡར་སྟཾ་བྷ་ཡ་བྱེར། ཛཾ་བྷ་ཡ་བྱེར། མོ་ཧ་ཡ་བྱེར། ཡ་བཟློག་བྷྱོཿ ཞེས་ཁྲུས་ཆུས་རྒྱུན་མ་ཆད་པར་བཀྲུའོ། །བྱད་ཕུར་བསྲེགས་པ་ནི། དེ་ནས་མེ་ལ་ཕན་ཚུན་དུ་ལན་བདུན་འགེམ་པའི་ཚེ་ཡེ་ཤེས་ཀྱི་མེ་ལྕེས་ཁྱེད་རང་གི་ལུས་ལ་གནས་པའི་བྱད་ཁ་ཕུར་ཁ། ཆག་ཆེ་ཉམ་ང་ཐམས་ཅད་བསྲེགས་ཤིང་སྦྱངས་པའི་མོས་པ་མཛོད། སྐུ་གསུང་ཐུགས་སྔགས་
་་་་་ཨོཾ་ཀཱ་ཡ་སོགས།
བཟླ་ཞིང་། བསྒྲུབ་བྱ་མེ་ལ་ལན་བདུན་འགོམ་དུ་བཅུག མེ་ལ་མཆོངས་པ་ཙམ་གྱིས་བྱད་དང་གཏད་ཁྲམ་ལས་གྲོལ་བར་བསམ་མོ། །དེ་ནས་རེ་བའི་གདན་དོར་གདན་དཀར་པོར་འབྲུ་ཚོམ་བཀོད་པའི་ཁར་གོས་གསར་པ་བཀོན་ལ་བཞག་གོ །ལྔ་པ་བྱབས་རྫས་རིམ་པ་གསུམ་གྱིས་བྱབས་པ་ལས། བྱབས་རྫས་དང་པོས་བྱབས་པ་ནི། །བ་ལུ་སྤེའུ་ལྕུག་མ་རྨ་བྱའི་མདོངས་རྣམས་རྡོ་རྗེའི་ཐལ་མོ་སྦྱར་བའི་བར་དུ་བཟུང་ལ། འོ་བྱབས་རྫས་འདི་ཉིད་ཀྱིས་ཁྱེད་རང་གི་ལུས་ལ་བྱབས་པ་ཙམ་གྱིས་བྱད་ཕུར་ནད་གདོན་མི་མཐུན་པའི་ཕྱོགས་ཐམས་ཅད་སྦུར་མ་རླུང་གིས་བསྡུས་པ་ལྟར་ཕྱག་ནས་མེ་ལ་སྤྲུགས་ཏེ་རྗེས་མེད་དུ་བསྲེག་པའི་མོས་པ་མཛོད། ཧཱུྃ། བདུད་རྩི་ཅན་གྱི་ཤིང་བུ་འདི། །བ་ལུས་བུ་ཡི་ཚུལ་དུ་བྱས། །སྤེའུ་ཤིང་གི་མ་ཚན་དེ། །མ་ཡི་རང་བཞིན་དག་ཏུ་བྱས། །མ་བུ་སྡེབས་པའི་ལྕུག་མ་ལ། །མདོངས་ལྡན་རྨ་བྱའི་སྒྲོ་ཡིས་བརྒྱན། །གྲིབ་དང་ནད་གདོན་རིག་སྔགས་བྱད། །ཕ་རོལ་རྦོད་གཏོང་དྲག་པོ་དང་། །གཏད་སེལ་རླུང་གི་སྦྱོར་ངན་པ། །ཕྲ་མེན་ཆོ་འཕྲུལ་ངན་པ་སོགས། །ཏིང་འཛིན་སྔགས་དང་ཕྱག་རྒྱ་དང་། །རྟེན་འབྲེལ་རྫས་ཀྱི་ནུས་པ་ཡིས། །ཉེས་སྐྱོན་ལོག་པའི་སྦྱོར་བ་རྣམས། །མེ་ལོང་ཕྱིས་བཞིན་བྱང་གྱུར་ཅིག །སྟེང་ཕྱོགས་ལྷ་ཡི་བཅིངས་པ་བྱབས། །
་་་་་བྱབས་ཚིག་དང་བསྟུན་མེའི་སྟེང་དུ་འཕྱོང་ཚུལ་བྱ།
ཤར་ཕྱོགས་དྲི་ཟས༞ །ཤར་ལྷོ་མེ་ལྷས༞ །ལྷོ་ཕྱོགས་གཤིན་རྗེའི༞ །ལྷོ་ནུབ་སྲིན་པོས༞ །ནུབ་ཕྱོགས་ཆུ་ལྷས༞ །ནུབ་བྱང་རླུང་ལྷས༞ །བྱང་ཕྱོགས་གནོད་སྦྱིན༞ །བྱང་ཤར་དབང་ལྡན༞ །སྟེང་ཕྱོགས་ལྷ་དབང་བཅིངས་པ༞ །འོག་ཕྱོགས་ཀླུ་དབང༞ །བྱབས་པ་ཐམས་ཅད་བྱང་གྱུར་ཅིག །གདོན་བགེགས་ལོག་འདྲེན་འབྱུང་པོ་རྣམས། །དོན་ལ་སྨྲ་བསམ་བརྗོད་མེད་ཡིན། །རང་སེམས་འཕོ་འགྱུར་བྲལ་བ་འདིས། །འཁོར་འདས་གཉིས་མེད་ཆོས་ཀྱི་སྐུ། །ཆོས་ཉིད་རང་སོ་ཟིན་གྱུར་ཅིག །སྐུ་གསུང་ཐུགས་ཀྱི་སྙིང་པོ་བརྗོད། །བྱབས་རྫས་གཉིས་པས་བྱབས་པ་ནི། །སྔར་བཞིན་བྱབས་རྫས་འོམ་བུ་ཀུ་ཤ་འཇག་མ་རྣམས་ཐོགས་ལ་དམིགས་པ་སྤོ། ཧཱུྃ་གཙང་ཞིང་གཙང་མ་འོམ་བུ་ཤིང་། །ཐབས་ཀྱི་རང་བཞིན་ཚུལ་དུ་བྱས། །ཀུ་ཤ་བྱང་ཆུབ་བསྐྱེད་པའི་གདན། །འཇག་མ་ཤེས་རབ་རང་བཞིན་ཏེ། །ཐབས་ཤེས་ཚུལ་དུ་བྱབས་པ་འདིས། །དེ་རིང་འདིར་ཚོགས་བདག་བཅས་ཀྱི། །ཕུང་པོ་ཁམས་དང་སྐྱེ་མཆེད་དང་། །སྲོག་ལུས་དབང་ཐང་རླུང་རྟ་ལ། །ལྷ་སྲིན་སྡེ་བརྒྱད་གདོང་ཐུག་དང་། །གཏད་ཁྲམ་གདོང་དང་མི་གཙང་གྲིབ། །གློ་བུར་ཡེ་འདྲོག་མི་མཐུན་བྱབས། །
་་་་་སྔར་བཞིན་མེའི་སྟེང་དུ་འཕྱོང་ཚུལ་བྱ།
མ་མོས་བཅིངས་པ་ཐམས་ཅད་བྱབས། །བདུད་ཀྱིས་བཅིངས་པ་ཐམས་ཅད་བྱབས། །གནོད་སྦྱིན༞ །གཟའ་ཡིས༞ །རྒྱལ་པོས་བཅིངས༞ །བཙན་གྱིས༞ །ཀླུ་ཡིས༞ །དམུ་ཡིས༞ །རྡོ་རྗེ་ལེགས་པས་བཅིངས་པ་བྱབས། །བྱབས་པས་ཉེས་ཚོགས་འཛིན་རྟོག་ཞི། །ཟུང་འཇུག་སྐུ་བཞི་མངོན་གྱུར་ཤོག །སྐུ་གསུང་ཐུགས་ཀྱི་སྙིང་པོ་བརྗོད། །བྱབས་རྫས་གསུམ་པ་མདའ་དར་གྱིས་བྱབས་པ་ནི། དེ་ཡང་མདའ་ལ་བཏགས་པའི་དར་ཚོན་སྣ་ལྔ་པོ་འདི་ཉིད་རྒྱལ་བ་རིགས་ལྔའི་སྐུར་གསལ་བའི་སོ་སོའི་སྐུ་ལས་དྲི་མ་མེད་པའི་འོད་ཟེར་དཀར་སེར་དམར་ལྗང་མཐིང་ཁའི་ཚུལ་དུ་ཁྱེད་རང་གི་རྒྱུད་ལ་གནས་པའི་དུག་ལྔའི་ཉེས་ཚོགས་ཐམས་ཅད་སྦྱངས་ནས་ཡེ་ཤེས་ལྔར་རྒྱས་བཏབ་པའི་མོས་པ་མཛོད། ཧཱུྃ། སྨྱུག་མ་ཆོས་ཉིད་སྟོང་པ་ལ། །སྒྲོ་ནི་སྐུ་གསུང་ཐུགས་ཀྱི་རྟགས། །སྟོང་ནི་ཐབས་དང་ཤེས་རབ་ཚུལ། །མདེའུ་ཆོས་སྐུ་ཉག་གཅིག་རྟགས། །རྟེན་འབྲེལ་ཐབས་ཀྱི་མདའ་བཟང་ལ། །ཤེས་རབ་སྟོང་གསལ་མེ་ལོང་བརྒྱན། །ཡེ་ཤེས་ལྔ་མཚོན་དར་གྱིས་སྤྲས། །མདའ་དར་མཐིང་ཁ་རྣམ་སྣང་གསལ། །ཉོན་མོངས་གཏི་མུག་ཐམས་ཅད་བྱབས། །
་་་་་སྔར་བཞིན་མེའི་སྟེང་དུ་འཕྱོང་ཚུལ་བྱ།
ཆོས་དབྱིངས་ཡེ་ཤེས་གསལ་གྱུར་ཅིག །མདའ་དར་དཀར་པོ་རྡོར་སེམས་གསལ། །ཉོན་མོངས་ཞེ་སྡང་ཐམས་ཅད་བྱབས། །མེ་ལོང་ཡེ་ཤེས་གསལ་གྱུར་ཅིག །མདའ་དར་སེར་པོ་རིན་འབྱུང་གསལ། །ཉོན་མོངས་ང་རྒྱལ་ཐམས་ཅད་བྱབས། །མཉམ་ཉིད་ཡེ་ཤེས་གསལ་གྱུར་ཅིག །མདའ་དར་དམར་པོ་སྣང་མཐའ་ཡས། །ཉོན་མོངས་འདོད་ཆགས༞ །སོར་རྟོག་ཡེ་ཤེས་གསལ་གྱུར༞ །མདའ་དར་ལྗང་གུ་དོན་གྲུབ་གསལ། །ཉོན་མོངས་ཕྲག་དོག་ཐམས་ཅད་བྱབས། །བྱ་གྲུབ་ཡེ་ཤེས་གསལ་གྱུར་ཅིག །འདོད་ཆགས་ཞེ་སྡང་གཏི་མུག་དག །ང་རྒྱལ་ཕྲག་དོག་ལས་གྱུར་པའི། །རྟོགས་ན་ཡེ་ཤེས་རང་བཞིན་ཡིན། །མ་རྟོགས་དུག་ལྔ་རང་རྒྱུད་པ། །དུག་ལྔའི་རང་མདངས་དགྲ་བགེགས་རྣམས། །ཡེ་ཤེས་ལྔ་རུ་ལྷུན་གྲུབ་ནས། །ཆོས་ཉིད་རང་ས་ཟིན་གྱུར་ཅིག །སྐུ་གསུང་ཐུགས་ཀྱི་སྙིང་པོ་བརྗོད། །དྲུག་པ་ཁྲུས་དངོས་ནི། ཐོག་མར་རྟེན་བྱིན་ཅན་གྱི་སྣང་བརྙན་ཤར་བའི་མེ་ལོང་ལ་ཁྲུས་གསོལ་ཏེ། ཧཱུྃ། སྔོན་ཚེ་སངས་རྒྱས་སྐུ་བལྟམས་ཚེ། །བརྒྱ་བྱིན་ལ་སོགས་ལྷ་རྣམས་དང་། །བཀྲ་ཤིས་ལྷ་མོས་གླུར་བཅས་ནས། །དག་པའི་སྐུ་ཁྲུས་གསོལ་བ་བཞིན། །དེ་བཞིན་བདག་གིས་སྐུ་ཁྲུས་གསོལ། །ཨོཾ་སརྦ་ཏ་ཐྭ་ག་ཏ་ཨ་བྷི་ཥེ་ཀ་ཏཱ་ས་མ་ཡ་ཤྲཱི་ཧཱུྃ། ཉོན་མོངས་སྒྲིབ་པ་རྣམ་སྦྱོང་བ། །ཡེ་ཤེས་ཆེན་པོས་ཁྲུས་བྱས་པའི། །དུག་ལྔའི་རང་རྒྱུད་རྣམས་སྦྱངས་ནས། །ཡེ་ཤེས་ལྔ་རུ་ལྷུན་གྲུབ་ཤོག །སྲབ་འཇམ་ཁ་དོག་རྣམས་ལེགས་པ། །དྲི་བཟང་སྙིང་པོའི་རབ་བཀོད་པས། །རྣམ་རྟོག་ཡིད་ཀྱི་གཟུགས་ཅན་ཕྱི། །མ་རིག་འཁྲུལ་པ་དག་གྱུར་ཅིག །ཨོཾ་ཨཿཧཱུྃ་ཤུདྡྷེ་ཤུདྡྷེ་སྭཱཧཱ། ཞེས་དར་དཀར་པོས་ཕྱི་བའི་ཚུལ་བྱ། ཁྲུས་ཆུ་དེ་སླར་བུམ་པར་བླུགས་ལ། སློབ་དཔོན་ཁྲོ་བོའི་རྒྱལ་པོ་རྡོ་རྗེ་གཙུག་ཏོར་དུ་གསལ་བའི་ཕྱག་ན་རིན་པོ་ཆེའི་བུམ་པ་བདུད་རྩིའི་ཆུ་བོས་གང་བའི་ཁྲུས་གསོལ་བ་ཙམ་གྱིས་བྱད་ཁ་ཕུར་ཁ་རྦད་འདྲེ་རྦོད་གཏོང་སྡེབས་ཤོར་རླུང་འཁོར་དབྱེ་བསྐྲད་རྨོངས་པ་སོགས་ཀྱིས་བསྐྱེད་པའི་ནད་གདོན་ཆག་ཆེ་ཉམ་ང་ལ་སོགས་པའི་མི་མཐུན་པའི་རྐྱེན་ཐམས་ཅད་བྱང་ཞིང་དག་པར་གྱུར་པའི་མོས་པ་མཛོད། དེ་ནས་བུམ་ཆུ་རྒྱུན་མི་ཆད་པར་སྤྱི་བོ་ནས་བླུག་ཅིང་།
་་་་་སློབ་དཔོན་གྱིས་གཟུངས་རྣམས་བརྗོད་ཅིང་ལས་རྡོར་གྱིས་བུམ་ཆུ་བསྒྲུབ་བྱའི་སྤྱི་བོ་ནས་བླུགས་ལ་འཁྲུ་བ་ཕྱག་ལེན་ནོ།།
ལུས་ཐམས་ཅད་འཁྲུའོ། །གཟུངས་རིང་ཆེན་མོ་ནི། རྒྱ་གར་སྐད་དུ། བྷ་ར་ཨུ་ཤ་ཙཀྲ་ནཱ་མ། བོད་སྐད་དུ། ངག་འགྲོལ་བའི་འཁོར་ལོ་རྡོ་རྗེ་གཙུག་ཏོར་རྣམ་པར་རྒྱལ་བ་ལ་ཕྱག་འཚལ་ལོ། །ཧཱུྃ། རྡོ་རྗེ་གཙུག་ཏོར་ཕྱིར་བཟློག་པ་ཆེན་མོ་ནས། མཇུག་བར་ཆད་ཐམས་ཅད་སརྦ་ཨ་པ་ན་ཡེ་སྭཱཧཱ་ཡན་གྱིས་འཁྲུ། སླར་ཡང་སྔར་བཞིན་བུམ་ཆུ་བླུགས་བཞིན་པར་འཁྲུ། འདི་ཉིད་བཟླ་སྟེ། གཟུངས་ཆུང་ནི། ཧཱུྃ་ཁྲོ་བོའི་རྒྱལ་པོ་བྱད་དང་ངག་འགྲོལ་བ་རྣམ་པར་རྒྱལ་བ་ལ་ཕྱག་འཚལ་ལོ། །ཞེས་པ་ནས། བསྡོམས་པ་བཅིངས་པ་མནན་པ་བྱད་མཐུར་བཅུག་པ་ཐམས་ཅད་ཛྭ་ལ་རཾ་མཱ་ར་ཡ་ཕཊ། ཞེས་བརྗོད་ཅིང་བཀྲུའོ། །བདུན་པ་སྲུང་འཁོར་བསྒོམ་པ་ནི། བསྒྲུབ་བྱ་ལ་བུམ་ཆུ་འཐོར་ཞིང་། ཨ་མྲྀ་ཏ་དང་སྭ་བྷ་ཝ
ས་བསངས་སྦྱངས།
སྟོང་པའི་ངང་ལས་ཁྱེད་རང་ཁྲོ་བོའི་རྒྱལ་པོ་རྡོ་རྗེ་གཙུག་ཏོར་ཕྱིར་བཟློག་པ་ཆེན་པོའི་སྐུར་གསལ་བའི་སྤྱི་བོར་བུདྡྷ་ཧེ་རུ་ཀ མགྲིན་པར་པདྨ་ཧེ་རུ་ཀ ཐུགས་ཀར་བཛྲ་ཧེ་རུཀ ལྟེ་བར་རཏྣ་ཧེ་རུ་ཀ གསང་བར་ཀརྨ་ཧེ་རུ་ཀ་རྣམས་གསལ་བར་གྱུར། སླར་ཡང་སྤྱི་བོར་ཨོཾ། མགྲིན་པར་ཨཱཿ སྙིང་ཁར་ཧཱུྃ། ཧཱུྃ་ལས་འོད་ཟེར་འཕྲོས་པས་འོག་མིན་ནས་ཡེ་ཤེས་པ་བཛྲ་ས་མཱ་ཛཿ ཛཿཧཱུྃ་བཾ་ཧོཿ ཁྱེད་རང་ལ་གཉིས་སུ་མེད་པར་ཐིམ་པར་གྱུར། གནས་ལྔའི་རྣམས་ཀྱི་ཐུགས་ཀ་ནས་འོད་ཟེར་འཕྲོས་པས་ལུས་རྡོ་རྗེའི་གོ་ཁྲབ་ཀྱིས་ཞུ་ལུབས་སུ་གཡོགས་པའི་མོས་པ་མཛོད། བཛྲ་
་་་་་རྡོ་རྗེ་གནས་གསུམ་དུ་རེག་
ཀཱ་ཡ་རཀྵ་རཀྵཿ བཛྲ་ཝཱཀྐ་རཀྵ་རཀྵཿ བཛྲ་ཙིཏྟ་རཀྵ་རཀྵཿ ཞེས་བརྗོད། བརྒྱད་པ་བདེ་ལེགས་དང་ཤིས་བརྗོད་བྱ་བ་ནི། མེ་ཏོག་འཐོར་ཞིང་། ཧཱུྃ། བྱང་ཆུབ་སྙིང་པོར་གཤེགས་པ་ན། །ས་དག་རྣམ་དྲུག་གཡོས་གྱུར་ཅིང་། །བདུད་ཡིད་མི་བདེར་གྱུར་པ་དེས། །ཁྱེད་ལ་བདེ་ལེགས་མཛད་པར་གྱུར། །ཆོས་ཀྱི་འཁོར་ལོ་བསྐོར་བ་ན། །འཕགས་པའི་བདེན་པ་རྣམས་གསུངས་ཤིང་། །ཐུབ་པའི་སྙན་པས་གང་གྱུར་དེས། །ཁྱེད་ལ་བདེ་ལེགས་མཛད་པར་གྱུར། །ཡིད་འཕྲོག་གང་ཞིག་མུ་སྟེགས་བྱེད། །ཐམས་ཅད་ཆོས་ཀྱིས་ཕམ་མཛད་ཅིང་། །ཆོས་ཀུན་དབང་དུ་མཛད་པ་དེས། །ཁྱོད་ལ་བདེ་ལེགས་མཛད་པར་གྱུར། །སངས་རྒྱས་ཁྱེད་ལ་བདེ་ལེགས་མཛད། །བརྒྱ་བྱིན་ཚངས་པ་ལྷ་རྣམས་དང་། །ལྷར་བཅས་ཀུན་གྱི་བདེ་ལེགས་ཤིང་། །ཁྱེད་ལ་རྟག་ཏུ་སྦྱིན་གྱུར་ཅིག །སེམས་ཅན་བྱད་ལས་རབ་གྲོལ་ཞིང་། །ནུས་པ་མཆོག་དང་ལྡན་གྱུར་ཅིག །ཨོཾ་ཧཱུྃ་ཏྲཾ་ཧྲཱི་ཨཱཿ ཤིས་བརྗོད་ནི། ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ། །འཇིག་རྟེན་གསུམ་གྱི་མགོན་པོ་དྲི་མ་གསུམ་སྤངས་པ། །སངས་རྒྱས་པདྨ་རྣམ་རྒྱས་འདབ་འདྲའི་སྤྱན་མངའ་བ། །དེ་ནི་འཇིག་རྟེན་དགེ་བའི་བཀྲ་ཤིས་དང་པོའོ། །བཀྲ་ཤིས་དམ་པ་དེས་ཀྱང་དེང་འདིར་བདེ་ལེགས་མཛོད། །དེ་ཡིས་ཉེ་བར་བསྟན་པའི་མཆོག་རབ་གཡོ་མེད་པ། །འཇིག་རྟེན་གསུམ་ན་གྲགས་ཞེས་ལྷ་དང་མིས་མཆོད་པ། །ཆོས་ཀྱི་དམ་པ་སྐྱེ་དགུ་རྣམས་ལ་ཞི་བྱེད་པ། །དེ་ནི་འཇིག་རྟེན་དགེ་བའི་བཀྲ་ཤིས་གཉིས་པའོ། །བཀྲ་ཤིས་དམ་པ་དེས་ཀྱང་དེང་འདིར་བདེ་ལེགས་ཤོག །དམ་ཆོས་ལྡན་པ་ཐོས་པའི་བཀྲ་ཤིས་ཀྱིས་ཕྱུག་ཅིང་། །དགེ་འདུན་མི་དང་ལྷ་དང་ལྷ་མིན་ཡོན་གྱི་གནས། །ཚོགས་ཀྱི་མཆོག་རབ་ངོ་ཚ་ཤེས་དང་དཔལ་གྱི་གཞི། །དེ་ནི་འཇིག་རྟེན་དགེ་བའི་བཀྲ་ཤིས་གསུམ་པའོ། །བཀྲ་ཤིས་དམ་པ་དེས་ཀྱང་དེང་འདིར་བདེ་ལེགས་མཛོད། །ཞེས་བཀྲ་ཤིས་ཀྱི་རིམ་པས་བདེ་ལེགས་སུ་བྱའོ། །འདི་ལ་རྗེས་ཆོག་གཞན་མེད་ཅིང་ལས་ཀྱི་རྗེས་མི་མངོན་པར་བྱའོ། །བྱད་འགྲོལ་གསེར་གྱི་ལྡེ་མིག་ཅེས། །ཀུན་ལ་གྲགས་པ་གསལ་ལྡན་ཡང་། །རྩ་བའི་ཁུངས་དང་ལྷ་སྔགས་ཀྱང་། །མ་ཤེས་འཆོལ་བར་སྤྱོད་པ་མཐོང་། །དེས་ན་སྙིང་པོའི་ཡི་གེ་འདི། །མཐོང་བས་དང་པོའི་ལས་ཅན་ཀྱང་། །རྨོངས་པ་མེད་པ་གནས་ཐོབ་འགྱུར། །དེ་ཕྱིར་འདི་ཡང་མན་ངག་གོ །ཞེས་རྙིང་ལུགས་ཀྱི་བྱད་འགྲོལ་ནག་འགྲོས་མ་འདི་ཡང་ས་སྐྱ་པ་ཀུན་བློས་སྨིན་གླིང་ཕྱག་ལེན་གཙོ་བོར་བཟུང་དེར་མི་གསལ་བ་རྣམས་བྱང་ལུགས་ནས་ཅུང་ཟད་ཁ་བསྐང་སྟེ་རང་གཞན་ལ་ཕན་པའི་བསམ་པས་ཕྱོགས་གཅིག་བརྡེབས་པ་འདི་ལ་འོལ་ཚོད་རྟོག་བཟོའི་དྲི་མ་ཕྲ་མོ་ཙམ་ཡང་མེད་པས་ཤིན་ཏུ་ཡིད་ཆེས་པའི་གནས་ཡིན་ནོ།། །།

ཀུན་དགའ་བློ་གྲོས།
བྱད་འགྲོལ་གསེར་ལྡེའི་ཆོག་ཁྲིད།

:GyatonRare Texts of the Sakya Tradition

Kunga Gyaton